text: ওবায়দুল কাদেরের জন্য দেশবাসীর দোয়া চেয়েছেন প্রধানমন্ত্রী - Barisal News
  রবিবার,২৬শে মে, ২০১৯ ইং–১২ই জ্যৈষ্ঠ, ১৪২৬ বঙ্গাব্দ–রাত ৯:৩৫
  বরিশাল নিউজ ডেস্ক।। বঙ্গবন্ধু শেখ মুজিব মেডিকেল বিশ্ববিদ্যালয়ে (বিএসএমএমইউ) চিকিৎসাধীন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদেরের সুস্থতার জন্য দেশবাসীর কাছে দোয়া চেয়েছেন প্রধানমন্ত্রী শেখ হাসিনা।
  আওয়ামী লীগের দফতর সম্পাদক ড. আবদুস সোবহান গোলাপ স্বাক্ষরিত এক প্রেস বিজ্ঞপ্তিতে এ তথ্য জানানো হয়।
  একই সঙ্গে ওবায়দুল কাদেরের সুস্থতা কামনায় আওয়ামী লীগের পক্ষ থেকে দোয়া মাহফিল এবং ধর্মীয় উপাসনালয়ে বিশেষ প্রার্থনার আয়োজনের আহ্বান জানিয়েছেন প্রধানমন্ত্রী। এছাড়া বিএসএমএমইউয়ে চিকিৎসাধীন রোগীদের কথা বিবেচনায় রেখে সেখানে দলীয় নেতাকর্মীদের ভিড় না করার নির্দেশনা দিয়েছেন তিনি।
  বিজ্ঞপ্তিতে আরও উল্লেখ করা হয়, আওয়ামী লীগের সাধারণ সম্পাদক ওবায়দুল কাদেরের চিকিৎসার দায়িত্ব নিয়েছেন প্রধানমন্ত্রী এবং তিনি সার্বক্ষণিক খোঁজ রাখছেন। আমরা আশা করি, সবার দোয়ায় তিনি অচিরেই আরোগ্য লাভ করবেন।